stanford-oval/wikipedia huggingface dataset:
ตำบลพระธาตุผาแดง
การปกครอง

ตำบลพระธาตุผาแดง ประกอบด้วย 7 หมู่บ้าน คือ
หมู่ที่ 1 ชื่อหมู่บ้าน "บ้านค้างภิบาล" มีจำนวน 740 ครัวเรือน เป็นประชากรชาย 966 คน ประชากรหญิง 1,001 คน รวมมีพลเมืองทั้งสิ้น 1,967 คน
หมู่ที่ 2 ชื่อหมู่บ้าน "บ้านหัวฝาย" มีจำนวน 563 ครัวเรือน เป็นประชากรชาย 765 คน ประชากรหญิง 717 คน รวมมีพลเมืองทั้งสิ้น 1,482 คน
หมู่ที่ 3 ชื่อหมู่บ้าน "บ้านแม่ตาวใหม่" มีจำนวน 278 ครัวเรือน เป็นประชากรชาย 375 คน ประชากรหญิง 349 คน รวมมีพลเมืองทั้งสิ้น 724 คน
หมู่ที่ 4 ชื่อหมู่บ้าน "บ้านพะเด๊ะ" มีจำนวน 200 ครัวเรือน เป็นประชากรชาย 364 คน ประชากรหญิง 384 คน รวมมีพลเมืองทั้งสิ้น 748 คน
หมู่ที่ 5 ชื่อหมู่บ้าน "บ้านถ้ำเสือ" มีจำนวน 96 ครัวเรือน เป็นประชากรชาย 196 คน ประชากรหญิง 202 คน รวมมีพลเมืองทั้งสิ้น 398 คน
หมู่ที่ 6 ชื่อหมู่บ้าน "บ้านขุนห้วยแม่สอด" มีจำนวน 83 ครัวเรือน เป็นประชากรชาย 156 คน ประชากรหญิง 148 คน รวมมีพลเมืองทั้งสิ้น 304 คน
หมู่ที่ 7 ชื่อหมู่บ้าน "บ้านเอื้องดอย" มีจำนวน 466 ครัวเรือน เป็นประชากรชาย 448 คน ประชากรหญิง 236 คน รวมมีพลเมืองทั้งสิ้น 684 คน
รวมทั้ง 7 หมู่บ้าน มีจำนวน 2,146 ครัวเรือน เป็นประชากรชาย 3,058 คน ประชากรหญิง 3,031 คน รวมมีพลเมืองทั้งสิ้น 6,089 คน
ในแต่ละหมู่บ้านจะมีการเลือกตั้งผู้ใหญ่บ้าน หมู่บ้านละ 1 คน จากนั้นจึงมีการเลือกตั้งกำนันตำบล 1 ตำแหน่ง อีกครั้ง หากผู้ใหญ่บ้านหมู่บ้านใดได้รับเลือกให้เป็นกำนันตำบล หมู่บ้านนั้นจะไม่มีผู้ใหญ่บ้าน ทั้งตำบลจะประกอบด้วย กำนันตำบล 1 คน/ตำแหน่ง และผู้ใหญ่บ้าน 6 คน/ตำแหน่ง
การศึกษา

โรงเรียนประถมศึกษา 6 แห่ง
โรงเรียนมัธยมศึกษาตอนต้น 1  แห่ง
การขนส่ง

ที่ทำการองค์การบริหารส่วนตำบลพระธาตุผาแดงอยู่ห่างจากที่ว่าการอำเภอแม่สอด ระยะทาง 5 กิโลเมตร ตั้งอยู่ที่บ้านค้างภิบาล หมู่ที่ 1 ห่างจากทางหลวงแผ่นดินหมายเลข 1090 (แม่สอด-อุ้มผาง) บริเวณแยกพระธาตุผาแดง ประมาณ 200 เมตร และเส้นทางคมนาคมทางบกมีถนนสายหลักคือ ทางหลวงแผ่นดินหมายเลข 1090 (แม่สอด - อุ้มผาง) ตัดผ่าน มีรถโดยสารประจำทางแม่สอด – พบพระ และแม่สอด – ก.ม. 45 วิ่งผ่านช่วงเวลา 08.00 ถึง 18.00 น. ประชาชนส่วนมากเดินทางโดยรถจักรยานยนต์เป็นพาหนะในการเดินทาง
พาหนะที่ใช้ในการเดินทาง
รถโดยสารประจำทางสายแม่สอด/พบพระ/อุ้มผาง
รถยนต์ส่วนตัว
มอเตอร์ไซด์ส่วนตัว
มอเตอร์ไซด์รับจ้าง
ทรัพยากรธรรมชาติ

พื้นที่ตำบลพระธาตุผาแดง มีประมาณ 42,500 ไร่ แบ่งเป็น
พื้นที่เกษตรกรรม 13,197 ไร่
อุตสาหกรรมประมาณ 2,500 ไร่
ตำบลพระธาตุผาแดงมีแร่ธาตุที่สำคัญ คือ แร่สังกะสี มีบริษัทที่ได้รับอนุญาตให้ประกอบกิจการทำเหมืองแร่อยู่ 2 บริษัท คือ
บริษัท ผาแดงอินดัสทรี จำกัด (มหาชน)
บริษัท ตากไมนิ่ง จำกัด
สถานที่สำคัญ

เจดีย์พระธาตุผาแดง
ตำรวจดี/ตำรวจเลว

ตำรวจดี/ตำรวจเลว เป็นกลวิธีทางจิตวิทยาอย่างหนึ่งใช้สำหรับการสอบสวนผู้ต้องหา เกี่ยวกับกลุ่มผู้ดำเนินการสอบสวนสองกลุ่ม โดยจัดฉากให้กลุ่มแรกประพฤติตัวตรงข้ามกับกลุ่มที่สอง
"ตำรวจเลว" จะประพฤติตัวอย่างก้าวร้าว แสดงท่าทีไปในทางลบเกี่ยวกับผู้ต้องหา กล่าวหาอย่างรุนแรง ตำหนิผู้ต้องหาไปในทางเสื่อมเสีย และโดยทั่วไปมักจะสร้างความชังระหว่างผู้ต้องหากับตัวเขาเอง เพื่อจัดฉากให้กับ "ตำรวจดี" ที่จะประพฤติตัวอย่างสุภาพ เป็นกำลังใจ เข้าใจ และแสดงความเห็นอกเห็นใจผู้ต้องหา ตำรวจดีก็จะปกป้องผู้ต้องหาจากตำรวจเลวด้วย สิ่งนี้จะทำให้ผู้ต้องหารู้สึกว่าเขาสามารถร่วมมือกับตำรวจดีหรือเกรงกลัวตำรวจเลว ผู้ต้องหาก็จะต้องการความคุ้มครองและเชื่อใจตำรวจดี จากนั้นจึงเปิดเผยข้อมูลตามที่ผู้สอบสวนต้องการ
ถึงแม้กลวิธีนี้มักใช้ได้ผลโดยเฉพาะกับผู้ต้องหาที่เป็นเยาวชน ตื่นตระหนก หรือไร้เดียงสา แต่ก็อาจทำให้เกิดการโต้ตอบโดยสัญชาตญาณในกลุ่มที่มีพฤติกรรมคล้ายกันนี้ อย่างไรก็ตามถ้าผู้ต้องหารู้ตัวว่ากำลังถูกชักใย เขาอาจปิดกั้นอย่างสิ้นเชิงหรือพยายามขัดขวางกระบวนการสอบสวน
ซูตะโบโระ เรโจ วะ อาเนะ โนะ โมโต คอนยาคุฉะ นิ เดเกียอิ ซาเรรุ

Japanese light novel series
| --- | --- |
ซูตะโบโระ เรโจ วะ อาเนะ โนะ โมโต คอนยาคุฉะ นิ เดเกียอิ ซาเรรุ
ずたぼろ令嬢は姉の元婚約者に溺愛される
นวนิยายชุด
เขียนโดย: โทะบิระโนะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 23 ตุลาคม พ.ศ. 2562 – ปัจจุบัน
ไลต์โนเวล
เขียนโดย: โทะบิระโนะ
วาดภาพโดย: ไม มูราซากิ
สำนักพิมพ์: Futabasha
ในเครือ: M Novels f
กลุ่มเป้าหมาย: หญิง
วางจำหน่ายตั้งแต่: 15 เมษายน พ.ศ. 2563 – ปัจจุบัน
จำนวนเล่ม: 2 + 5
มังงะ
Betrothed to My Sister's Ex
เขียนโดย: โทะบิระโนะ
วาดภาพโดย: ชิคาเงะ นาคาคุระ
สำนักพิมพ์: Futabasha
สำนักพิมพ์ภาคภาษาอังกฤษ: อเมริกาเหนือ Pocket Comics
ในเครือ: Monster Comics
นิตยสาร: Gaugau Monster
กลุ่มเป้าหมาย: โจเซ
วางจำหน่ายตั้งแต่: 24 กรกฎาคม พ.ศ. 2563 – ปัจจุบัน
จำนวนเล่ม: 7
อนิเมะโทรทัศน์
ฉาย:  พ.ศ. 2568  –  กำหนดการ
ซูตะโบโระ เรโจ วะ อาเนะ โนะ โมโต คอนยาคุฉะ นิ เดเกียอิ ซาเรรุ (ずたぼろ令嬢は姉の元婚約者に溺愛される, "Loved by Her Sister's Former Fiancé") เป็นซีรีส์ไลต์โนเวลญี่ปุ่นที่เขียนโดย โทะบิระโนะ และวาดภาพประกอบโดย ไม มูราซากิ เริ่มเผยแพร่ออนไลน์ในเดือนตุลาคม พ.ศ. 2562 บนเว็บไซต์การเผยแพร่นิยายที่ผู้ใช้สร้างขึ้น โชเซ็ตสึกะ นิ นาโร ต่อมาถูกซื้อลิขสิทธิ์โดยสำนักพิมพ์Futabasha ซึ่งได้ตีพิมพ์ออกมาเจ็ดเล่มตั้งแต่เดือนเมษายน พ.ศ. 2563 ภายใต้สำนักพิมพ์ M Novels f มีการดัดแปลงเป็น มังงะ โดยมีภาพประกอบโดย ชิคาเงะ นาคาคุระ เผยแพร่ออนไลน์ทางเว็บไซต์ Gaugau Monster ของสำนักพิมพ์Futabasha ตั้งแต่เดือนกรกฎาคม พ.ศ. 2563 และได้รวบรวมเป็นเจ็ดเล่ม (ทังโกบง) มีการดัดแปลงเป็นซีรีส์ อนิเมะ ออกอากาศในปี พ.ศ. 2568
สื่อ > ไลต์โนเวล

เขียนโดย โทะบิระโนะ เริ่มตีพิมพ์เป็นตอนบนเว็บไซต์เผยแพร่นวนิยายที่ผู้ใช้สร้างขึ้น โชเซ็ตสึกะ นิ นาโร เมื่อวันที่ 23 ตุลาคม พ.ศ. 2562 ต่อมา Futabasha ก็ได้ซื้อลิขสิทธิ์ นวนิยายเรื่องนี้และเริ่มจัดพิมพ์นวนิยายชุดนี้โดยมีภาพประกอบโดย ไม มูราซากิ ภายใต้สำนักพิมพ์ M Novels f เมื่อวันที่ 15 เมษายน พ.ศ. 2563 มีการตีพิมพ์ทั้งหมดเจ็ดเล่ม (รวมทั้งห้าเล่มที่ตีพิมพ์แบบดิจิทัลเท่านั้น) ณ เดือนพฤษภาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  15 เมษายน พ.ศ. 2563 | 978-4-575-24267-6 |
| 2 |  15 กันยายน พ.ศ. 2563 | 978-4-575-24324-6 |
| 3 |  10 กุมภาพันธ์ พ.ศ. 2565 (อีบุ๊ค)  | — |
| 4 |  7 สิงหาคม พ.ศ. 2565 (อีบุ๊ค)  | — |
| 5 |  10 กุมภาพันธ์ พ.ศ. 2566 (อีบุ๊ค)  | — |
| 6 |  10 สิงหาคม พ.ศ. 2566 (อีบุ๊ค)  | — |
| 7 |  10 พฤษภาคม พ.ศ. 2567 (อีบุ๊ค)  | — |
สื่อ > มังงะ

มังงะที่ดัดแปลงจากนวนิยาย วาดภาพโดย ชิคาเงะ นาคาคุระ เริ่มตีพิมพ์บนเว็บไซต์ Gaugau Monster ของ สำนักพิมพ์Futabasha เมื่อวันที่ 24 กรกฎาคม พ.ศ. 2563 ตอนของมังงะได้ถูกรวบรวมเป็นเล่ม ทังโกบง เจ็ดเล่ม ณ เดือนเมษายน พ.ศ. 2567 มังงะที่ถูกดัดแปลงได้รับการตีพิมพ์แบบดิจิทัลในภาษาอังกฤษบนเว็บไซต์ Pocket Comics ของ Comico ภายใต้ชื่อ Betrothed to My Sister's Ex
| # | วันที่ออกจำหน่าย | ISBN |
| --- | --- | --- |
| 1 |  15 มกราคม พ.ศ. 2564 | 978-4-575-41197-3 |
| 2 |  15 กรกฎาคม พ.ศ. 2564 | 978-4-575-41276-5 |
| 3 |  14 มกราคม พ.ศ. 2565 | 978-4-575-41353-3 |
| 4 |  8 กรกฎาคม พ.ศ. 2565 | 978-4-575-41454-7 |
| 5 |  10 กุมภาพันธ์ พ.ศ. 2566 | 978-4-575-41566-7 |
| 6 |  10 สิงหาคม พ.ศ. 2566 | 978-4-575-41704-3 |
| 7 |  10 เมษายน พ.ศ. 2567 | 978-4-575-41858-3 |
สื่อ > อนิเมะ

มีการประกาศว่าจะสร้างอนิเมะซีรีส์ทางโทรทัศน์ในวันที่ 29 กรกฎาคม พ.ศ. 2567 และมีกำหนดออกอากาศในปี พ.ศ. 2568
ดูเพิ่ม

เป็นนางร้ายมันเสี่ยง เลยลองเลี้ยงลาสต์บอสดูสักตั้ง, ไลต์โนเวลอีกชุดหนึ่งโดยนักวาดภาพประกอบคนเดียวกัน
แหล่งข้อมูลอื่น

Web novel at Shōsetsuka ni Narō (ในภาษาญี่ปุ่น)
Light novel and manga official website (ในภาษาญี่ปุ่น)
ซูตะโบโระ เรโจ วะ อาเนะ โนะ โมโต คอนยาคุฉะ นิ เดเกียอิ ซาเรรุ (นิยาย) ที่เครือข่ายข่าวอนิเมะ
ตำบลบางนกแขวก

| ตำบลบางนกแขวก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Nok Khwaek
อาสนวิหารแม่พระบังเกิด บางนกแขวก
ประเทศ: ไทย
จังหวัด: สมุทรสงคราม
อำเภอ: บางคนที
รหัสไปรษณีย์ : 75120
รหัสภูมิศาสตร์: 750210
 ส่วนหนึ่งของสารานุกรมประเทศไทย
ตำบลบางนกแขวก เป็นตำบลในอำเภอบางคนที จังหวัดสมุทรสงคราม
ประวัติศาสตร์

เดิมบริเวณนี้เรียกว่า "บ้านโพธิ์งาม" แต่เนื่องจากบริเวณนี้มีนกแขวกอยู่มากมาย ชาวบ้านจึงเปลี่ยนชื่อเป็น "บางนกแขวก" มาจนทุกวันนี้ นอกจากนี้นกชนิดนี้ยังใช้เป็นตราประจำอำเภออีกด้วย
ต่อมาในช่วงสงครามโลกครั้งที่ 2 กองทัพจักรวรรดิญี่ปุ่นได้ทิ้งระเบิดประตูน้ำบางนกแขวกแต่ไม่ได้สร้างความเสียหายใด ๆ เชื่อกันว่าเป็นอภินิหารความศักดิ์สิทธิ์ของพระพุทธรูปในท้องถิ่นคือ "หลวงพ่อโต"
ภูมิศาสตร์

พื้นที่ส่วนใหญ่ประกอบด้วยพื้นที่ราบลุ่มริมแม่น้ำแม่กลอง ทำให้ดินอุดมสมบูรณ์ เหมาะแก่การเพาะปลูกโดยมีแม่น้ำและคลองไหลผ่าน พื้นที่ส่วนใหญ่เป็นสวนผลไม้ ตำบลบางนกแขวก ถือเป็นพื้นที่ตอนเหนือสุดของอำเภอ
ตำบลใกล้เคียง ได้แก่ ตำบลสี่หมื่น อำเภอดำเนินสะดวก จังหวัดราชบุรี ตำบลบางคนที และตำบลบางยี่รงค์ ตามลำดับ
การปกครอง

พื้นที่นี้ปกครองโดยเทศบาลตำบลบางนกแขวก บางนกแขวกประกอบด้วยหมู่บ้าน 7 แห่ง
สินค้าท้องถิ่น

ขนมไทย
ไบโอดีเซล
แยมผลไม้
น้ำมันมะพร้าว
บุคคลที่มีชื่อเสียง

อภิเดช ศิษย์หิรัญ อดีตนักมวยไทยและคิกบอกซิง เจ้าของฉายา จอมเตะบางนกแขวก
แผนที่เขตการปกครองของอำเภอบางคนที ตำบลบางนกแขวกอยู่หมายเลข 10
ทาร์คัน

ประทับตราด้วยพระนามของฟาโรห์นาร์เมอร์จากทาร์คัน
ทาร์คัน เป็นพื้นที่สุสานอียิปต์โบราณ ตั้งอยู่ประมาณ 50 กิโลเมตร ทางใต้ของกรุงไคโรบนฝั่งตะวันตกของแม่น้ำไนล์ สุสานแห่งนี้ถูกขุดขึ้นในสองฤดูกาลโดยฟลินเดอรส์ พีทรี ซึ่งปรากฏว่าได้ค้นพบหลุมฝังศพของเกือบทุกยุคสมัย แต่ที่สำคัญที่สุด คือ ค้นพบสุสานจำนวนมากจากสมัยการก่อตั้งรัฐของอียิปต์ หรือสมัยราชวงศ์ตอนต้น ราวประมาณ 3100 ปีก่อนคริสตกาล โดยพีทรีได้ค้นพบหลุมฝังศพมากกว่า 2,000 หลุม ซึ่งส่วนใหญ่เป็นหลุมธรรมดาบนพื้นที่เป็นสุสานของสามัญชนทั่วไป อย่างไรก็ตาม ยังค้นพบมาสตาบาหลายหลังจากสมัยราชวงศ์ที่หนึ่ง ซึ่งประดับประดาด้วยกรอบหน้าพระราชวัง
การค้นพบที่สำคัญที่สุด ได้แก่ หลุมฝังศพที่ปรากฏตราประทับมากมายที่เป็นของฟาโรห์นาร์เมอร์และชุดทาร์คัน ซึ่งเป็นหนึ่งในชุดที่เก่าแก่ที่สุดที่พบในอียิปต์ สุสานในยุคต่อมาเรียกว่า คัฟร์ อัมมัร ถึงแม้ว่าจะอยู่เคียงข้างกับสุสานในยุคก่อนก็ตาม และพบภาพเหมือนของมัมมี่ฟัยยูมจากหลุมฝังศพสมัยโรมัน
สุสานหมายเลข 1060

สุสานหมายเลข 1060 เป็นมาสตาบาที่เก่าแก่และใหญ่ที่สุดในทาร์คัน ซึ่งถูกแบ่งออกเป็นหลายห้อง โดยส่วนใหญ่จะใช้สำหรับเก็บของที่ใช้ในฝังศพ แม้ว่าจะหลงเหลือมาเพียงเล็กน้อยก็ตาม ตรงกลางเป็นห้องฝังศพใต้ดินที่มีห้องเล็กๆ ด้านข้างสี่ห้อง ซึ่งไม่มีประตูเชื่อมถึงกัน แต่มีประตูเจาะบนผนังซึ่งทำหน้าที่เป็นห้องสัญลักษณ์ ซอกที่ทาด้วยสีแดงนั้น ซึ่งมีเพียงช่องเดียวที่มีพื้นไม้ไม่ทาสี ซึ่งอาจจะบ่งบอกถึงสถานที่ทางศาสนาสำหรับผู้เสียชีวิต รอบ ๆ มาสตาบามีกำแพง ซึ่งไม่ทราบชื่อเจ้าของ
ระเบียงภาพ

สิ่งของจากหลุมฝังศพหมายเลข 99 ในช่วงคริสต์ศตวรรษที่ 1 จากหลุมฝังศพที่ 99 ที่ทาร์คัน (คัฟร์ อัมมัร) ประเทศประเทศอียิปต์ จัดแสดงที่พิพิธภัณฑ์โบราณคดีอียิปต์พีทรี กรุงลอนดอน
โถดินเผา ซึ่งเป็นภาชนะสีอ่อนและยังเชือกพันเดิมยังอยู่ จากสมัยทอเลมีในทาร์คัน (คัฟร์ อัมมัร) ประเทศอียิปต์ จัดแสดงที่พิพิธภัณฑ์โบราณคดีอียิปต์พีทรี กรุงลอนดอน
บรรณานุกรม

Wolfram Grajetzki: "The architecture and the signification of the Tarkhan mastabas" In: Archeo-Nil 18 (2008), p. 103-112
W. Grajetzki, Tarkhan, In: J. Picton, I. Pridden (editors): Unseen Images, Archive Photographs in the Petrie Museum, Volume I: Gurob, Sedment and Tarkhan, London 2008, p. 185-237 ISBN 978-1-906137-04-5
W M. Flinders Petrie, G.A. Wainwright, B.A., A.H. Gardiner, D. Litt.: Tarkhan I and Memphis V, London 1913
W.M. Flinders Petrie: Tarkhan II, London 1914
W.M. Flinders Petrie: Heliopolis, Kafr Ammar and Shurafa, London 1915
| ภาพจากแหล่งข้อมูลภายนอก |
| --- | --- |
 2008 photo
ท่าอากาศยานนานาชาติมาเก๊า

ท่าอากาศยานนานาชาติมาเก๊า (จีนตัวเต็ม : 澳門國際機場, โปรตุเกส : Aeroporto Internacional de Macau) เป็นท่าอากาศยานแห่งเดียวในเขตบริหารพิเศษมาเก๊า ประเทศจีน ตั้งอยู่ปลายสุดของเกาะไทปา เปิดใช้งานเมื่อปี พ.ศ. 2538 หลังจากนั้นสนามบินแห่งนี้ได้กลายเป็นจุดหมายหลักในการเดินทางระหว่างจีนแผ่นดินใหญ่และไต้หวัน ในปี พ.ศ. 2549 มีผู้โดยสารประมาณ 5 ล้านคน และมีปริมาณสินค้ากว่า 2 แสนตัน
อย่างไรก็ตาม เช่นเดียวกับฮ่องกง มาเก๊ามีระบบตรวจคนเข้าเมืองเป็นของตนเองและมีระบบศุลกากรที่แยกออกจากจีน ผู้ที่เดินทางระหว่างจีนแผ่นดินใหญ่กับมาเก๊าต้องได้รับการตรวจคนเข้าเมืองและตรวจสินค้าจากศุลกากรก่อน เที่ยวบินระหว่างจีนแผ่นดินใหญ่และมาเก๊าต้องได้รับการตรวจเหมือนกับเที่ยวบินระหว่างประเทศอื่น ๆ
สายการบินและจุดหมายปลายทางในปัจจุบัน

| สายการบิน | จุดหมายปลายทาง   |
| --- | --- |
แอร์เอเชีย: กัวลาลัมเปอร์ ปีนัง
แอร์ไชนา: อู่ฮั่น
แอร์มาเก๊า: กรุงเทพฯ-สุวรรณภูมิ ปักกิ่ง-แคปิตอล เฉิงตู หางโจว เหอเฝย์ เกาสฺยง หนานจิง หนานหนิง หนิงปอ โอซากา-คันไซ โซล-อินชอน เซี่ยงไฮ้-หงเฉียว เซี่ยงไฮ้-ผู่ตง สิงคโปร์ ไทเป-เถายฺเหวียน เซี่ยเหมิน โตเกียว-นาริตะ
เซบูแปซิฟิก: คลาร์ก มะนิลา
ไชนาอีสเทิร์นแอร์ไลน์: เซี่ยงไฮ้-ผู่ตง
อีวาแอร์ ให้บริการโดย ยูนิแอร์: เกาสฺยง ไทเป-เถาหยวน
เจ็ทสตาร์เอเชียแอร์เวย์: สิงคโปร์
จินแอร์: โซล-อินชอน
มันดาลาแอร์ไลน์: จาการ์ตา
ฟิลิปปินส์แอร์ไลน์: มะนิลา
เซาท์อีสท์เอเชียนแอร์ไลน์: คลาร์ก
เซี่ยงไฮ้แอร์ไลน์: เซี่ยงไฮ้-หงเฉียว
ไทยแอร์เอเชีย: กรุงเทพฯ-ดอนเมือง เชียงใหม่ พัทยา
ไทเกอร์แอร์เวย์: สิงคโปร์
ทรานส์เอเชียแอร์เวย์: เกาสง ไทเป-เถายฺเหวียน
เซี่ยเหมินแอร์ไลน์: หางโจว เซี่ยเหมิน
แหล่งข้อมูลอื่น

Current weather for VMMC at NOAA/NWS
Accident history for MFM at Aviation Safety Network
ท่าอากาศยานนานาชาติย่างกุ้ง

ท่าอากาศยานนานาชาติย่างกุ้ง (พม่า: ရန်ကုန်အပြည်ပြည်ဆိုင်ရာလေဆိပ်) (IATA: RGN, ICAO: VYYY) เป็นท่าอากาศยานที่ตั้งอยู่ในตำบลมีนกะลาโดน ทางเหนือ 15 กิโลเมตรจากตัวเมืองย่างกุ้ง ดำเนินงานโดยรัฐบาล เป็นท่าอากาศยานนานาชาติแห่งหลักของพม่า และเป็นท่าอากาศยานที่ใหญ่เป็นอันดับ 3 ของประเทศ รองจากท่าอากาศยานนานาชาติมัณฑะเลย์ และท่าอากาศยานนานาชาติเนปยีดอ
อาคารผู้โดยสารหลังเก่าปัจจุบันถูกใช้งานสำหรับเที่ยวบินภายในประเทศ ในขณะที่อาคารผู้โดยสารหลังใหม่ที่เริ่มเปิดใช้งานเมื่อ พฤษภาคม พ.ศ. 2550 ถูกใช้งานเพื่อเที่ยวบินระหว่างประเทศ สนามบินแห่งนี้สามารถรองรับผู้โดยสารได้ 2.7 ล้านคนต่อปี อย่างไรก็ตาม ในปัจจุบันจำนวนผู้โดยสารกลับเกินขีดความสามารถ โดยในปี พ.ศ. 2555 มีปริมาณผู้โดยสารถึง 3.1 ล้านคน ทั้งนี้ในปัจจุบัน กำลังมีการก่อสร้างอาคารผู้โดยสารหลังใหม่ ซึ่งจะช่วยเพิ่มขีดความสามารถของสนามบินให้รองรับผู้โดยสารได้ 6 ล้านคนต่อปี คาดว่าการก่อสร้างจะแล้วเสร็จภายในสิ้นปี พ.ศ. 2558 ก่อสร้างโดยบริษัทรับเหมาก่อสร้างของสิงคโปร์
สนามบินแห่งนี้เดิมเป็นลานบินสำหรับเครื่องบินรบของกองทัพอังกฤษและสหรัฐอเมริกาในยุคสงครามโลกครั้งที่สอง ซึ่งภายหลังสงครามก็ได้มีการก่อสร้างเป็นท่าอากาศยาน
เที่ยวบินและจุดหมาย

| สายการบิน | จุดหมายปลายทาง   |
| --- | --- |
9 Air: กว่างโจว
แอร์ไชนา: กรุงปักกิ่ง, เฉิงตู, คุนหมิง
แอร์อินเดีย: เดลี, คยา, โกลกาตา
Air KBZ: พุกาม, เชียงใหม่, ทวาย, แฮโฮ่, กะเล่, เกาะสอง, เชียงตุง, Lashio, มัณฑะเลย์, มยิจีนา, เนปยีดอ, ซิตเว, ตาน-ดแว
แอร์มัณฑะเลย์: มยิจีนา, ท่าขี้เหล็ก
แอร์เอเชีย: กัวลาลัมเปอร์นานาชาติ
ออล นิปปอน แอร์เวย์: โตเกียวนาริตะ
Asian Wings Airways: พุกาม, ทวาย, แฮโฮ่, เกาะสอง, เชียงตุง, มัณฑะเลย์, Myeik, ท่าขี้เหล็ก
บางกอกแอร์เวย์ส: กรุงเทพสุวรรณภูมิ, เชียงใหม่
บังคลาเทศพิมาน: ธากา
คาเธ่ย์ดราก้อน: ฮ่องกง
ไชนาแอร์ไลน์: ไต้หวันเถา-ยฺเหวียน
ไชนาอีสเทิร์นแอร์ไลน์: ฮูฮอต, คุนหมิง, หนานนิง, เซี่ยงไฮ้ผู่ตง (เริ่ม 19 มิ.ย. 2019) เฉพาะฤดูกาล เหมาะลำ: ฉางโจว, Nanjing
ไชนาเซาเทิร์นแอร์ไลน์: กว่างโจว, Haikou, เชินเจิ้น
เอมิเรตส์: ดูไบนานาชาติ, พนมเปญ (ถึง 31 พ.ค. 2019)
Golden Myanmar Airlines: พุกาม, แฮโฮ่, มัณฑะเลย์, เนปยีดอ, ตาน-ดแว
Hainan Airlines: ฉงชิ่ง
เจ็ตสตาร์เอเชียแอร์เวย์: สิงคโปร์
โคเรียนแอร์: โซลอินช็อน
มาเลเซียแอร์ไลน์: กัวลาลัมเปอร์นานาชาติ
Malindo Air: กัวลาลัมเปอร์นานาชาติ
Mann Yatanarpon Airlines: มัณฑะเลย์, พุกาม, แฮโฮ่, ตาน-ดแว, เชียงตุง, ท่าขี้เหล็ก, มยิจีนา
Myanmar Airways International: กรุงเทพสุวรรณภูมิ, กว่างโจว, โกลกาตา, มัณฑะเลย์, สิงคโปร์  เฉพาะฤดูกาล: คยา
เมียนมาร์เนชันแนลแอร์ไลน์: กรุงเทพสุวรรณภูมิ, เฉิงตู, เชียงใหม่, ทวาย, แฮโฮ่, ฮ่องกง, เกาะสอง, เจาะพยู, คำตี่, เชียงตุง, Loikaw, Lashio, มัณฑะเลย์, เมาะลำเลิง, Myeik, มยิจีนา, เนปยีดอ, Nyaung U, Pathein, ภูเก็ต, Putao, สิงคโปร์, ซิตเว, ท่าขี้เหล็ก, ตาน-ดแว  เหมาลำตามฤดูกาล: คยา
Neos: เฉพาะฤดูกาล: Milan-Malpensa, Phu Quoc
นกแอร์: กรุงเทพดอนเมือง
กาตาร์แอร์เวย์: โดฮา
เสฉวนแอร์ไลน์: เฉิงตู, หางโจว, ซีอาน
ซิลค์แอร์: สิงคโปร์
สิงคโปร์แอร์ไลน์: สิงคโปร์
ไทยแอร์เอเชีย: กรุงเทพดอนเมือง
การบินไทย: กรุงเทพสุวรรณภูมิ
ไทยไลอ้อนแอร์: กรุงเทพดอนเมือง
การบินไทยสมายล์: กรุงเทพสุวรรณภูมิ
เวียดเจ็ทแอร์: ฮานอย
เวียดนามแอร์ไลน์: ฮานอย, นครโฮจิมินห์
XiamenAir: เซี่ยเหมิน
ย่างกุ้งแอร์เวย์: พุกาม, ทวาย, แฮโฮ่, เชียงตุง, มัณฑะเลย์, Myeik, มยิจีนา, เนปยีดอ, ท่าขี้เหล็ก
จุดหมายยอดนิยม

| อันดับ | จุดหมาย | จำนวนเที่ยวบิน (ต่อสัปดาห์) |
| --- | --- | --- |
| 1 |  กรุงเทพ-สุวรรณภูมิ | 76 |
| 2 |  กรุงเทพ-ดอนเมือง | 63 |
| 3 |  สิงคโปร์ | 55 |
| 4 |  กัวลาลัมเปอร์ | 31 |
| 5 |  ฮ่องกง | 14 |
| 6 |  โฮจิมินห์ | 12 |
| 7 |  ฮานอย | 12 |
| 8 |  คุนหมิง | 14 |
| 9 |  เชียงใหม่ | 11 |
| 10 |  กว่างโจว | 8 |
| 11 |  กายา | 8 |
| 12 |  ดูไบ | 7 |
| 13 |  โซล-อินช็อน | 7 |
| 14 |  โตเกียว-นาริตะ | 7 |
| 15 |  ไทเป-เถาหยวน | 7 |
| 16 |  โดฮา | 7 |
| 17 |  พนมเปญ | 7 |
ตำบลป่าปอ

| ตำบลป่าปอ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Pa Po
ประเทศ: ไทย
จังหวัด: ขอนแก่น
อำเภอ: บ้านไผ่
พื้นที่
 • ทั้งหมด: 61.34 ตร.กม. (23.68 ตร.ไมล์)
ประชากร
 • ทั้งหมด: 7,607 คน
 • ความหนาแน่น: 124.01 คน/ตร.กม. (321.2 คน/ตร.ไมล์)
รหัสไปรษณีย์ : 40110
รหัสภูมิศาสตร์: 401013
 ส่วนหนึ่งของสารานุกรมประเทศไทย
| องค์การบริหารส่วนตำบลป่าปอ |
| --- | --- |
องค์การบริหารส่วนตำบล
ประเทศ:  ไทย
จังหวัด: ขอนแก่น
อำเภอ: บ้านไผ่
รหัส อปท.: 6401008
ที่อยู่ที่ทำการ: ถนนบ้านไผ่–หนองสองห้อง ตำบลป่าปอ อำเภอบ้านไผ่ จังหวัดขอนแก่น 40110
เว็บไซต์: www.papo.go.th
 ส่วนหนึ่งของสารานุกรมประเทศไทย
ป่าปอ เป็นตำบลหนึ่งในอำเภอบ้านไผ่ จังหวัดขอนแก่น
ประวัติ

ป่าปอแต่เดิมเป็นหมู่บ้านเล็ก ๆ ในเขตปกครองของตำบลบ้านหัน ต่อมาเมื่อวันที่ 2 กรกฎาคม พ.ศ. 2522 ทางราชการได้แบ่งท้องที่ตำบลบ้านหันออกมาจัดตั้งเป็นตำบลใหม่ ชื่อว่า ตำบลป่าปอ โดยมีประกาศจัดตั้ง สภาตำบลป่าปอ ปกครองในพื้นที่ตำบลป่าปอทั้งตำบล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลป่าปอเป็น องค์การบริหารส่วนตำบลป่าปอ จนถึงปัจจุบันนี้
ที่ตั้งและอาณาเขต

ตำบลป่าปอตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลแคนเหนือและตำบลบ้านลาน
ทิศตะวันออก ติดต่อกับตำบลขามป้อมและตำบลวังม่วง (อำเภอเปือยน้อย)
ทิศใต้ ติดต่อกับตำบลวังม่วง (อำเภอเปือยน้อย) และตำบลวังหิน (อำเภอหนองสองห้อง)
ทิศตะวันตก ติดต่อกับตำบลบ้านหัน (อำเภอโนนศิลา)
การแบ่งเขตการปกครอง

ตำบลป่าปอแบ่งเขตการปกครองออกเป็น 11 หมู่บ้าน ดังนี้
หมู่ที่ 1 บ้านป่าปอ
หมู่ที่ 2 บ้านป่าปอ
หมู่ที่ 3 บ้านหนองดู่
หมู่ที่ 4 บ้านดอนเปือย
หมู่ที่ 5 บ้านเสือเฒ่า
หมู่ที่ 6 บ้านหนองข่าลิ้น
หมู่ที่ 7 บ้านหนองตับเต่า
หมู่ที่ 8 บ้านสร้างเอี่ยน
หมู่ที่ 9 บ้านหนองตับเต่า
หมู่ที่ 10 บ้านป่าปอพัฒนา
หมู่ที่ 11 บ้านห้วยเสือเฒ่า
การศาสนา

ประชากรส่วนใหญ่ในตำบลป่าปอนับถือศาสนาพุทธ มีวัด 7 แห่ง และสำนักสงฆ์ 1 แห่ง ได้แก่
วัดศิริชัยมงคล หมู่ที่ 2
วัดศิริมงคล หมู่ที่ 3
วัดป่าดุสิตาราม หมู่ที่ 4
วัดสว่างอารมณ์ หมู่ที่ 5
วัดบุปผาราม หมู่ที่ 6
วัดพระพุทธบาทหินลาด หมู่ที่ 7
วัดจันทริการาม หมู่ที่ 9
สำนักสงฆ์สามัคคีธรรม หมู่ที่ 8
ตำบลผักไหม (อำเภอศีขรภูมิ)

| ตำบลผักไหม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Phak Mai
ประเทศ: ไทย
จังหวัด: สุรินทร์
อำเภอ: ศีขรภูมิ
ประชากร
 • ทั้งหมด: 9,776 คน
รหัสไปรษณีย์ : 32110
รหัสภูมิศาสตร์: 320915
 ส่วนหนึ่งของสารานุกรมประเทศไทย
ผักไหม เป็นตำบลหนึ่งในอำเภอศีขรภูมิ จังหวัดสุรินทร์ ทั้งพื้นที่ของตำบลอยู่ในเขตเทศบาลตำบลผักไหม
ประวัติ

ตำบลผักไหมเดิมขึ้นกับตำบลระแงง อำเภอศีขรภูมิ ต่อมาได้รับการแยกตำบลใหม่เป็นตำบลผักไหมในปี 2532 ปัจจุบันมีพื้นที่หมู่บ้าน จำนวน 11 หมู่บ้าน คือ หมู่ที่ 1 บ้านผักไหม หมู่ที่ 2 บ้านทุ่งบัว หมู่ที่ 3 บ้านก้านเหลือง หมู่ที่ 4 บ้านทุ่งราม หมู่ที่ 5 บ้านหนองยาง หมู่ที่ 6 บ้านทุ่งรูง หมู่ที่ 7 บ้านหนองสองห้อง หมู่ที่ 8 บ้านท่าโคราช หมู่ที่ 9 บ้านหนองแวง หมู่ที่ 10 บ้านดงยาง และหมู่ที่ 11 บ้านสองพี่น้อง ประชากรส่วนใหญ่นับถือศาสนาพุทธ
ภูมิศาสตร์

ตำบลผักไหมตั้งอยู่ทางทิศใต้ของอำเภอศีขรภูมิ ห่างจากที่ว่าการอำเภอประมาณ 12 กิโลเมตร มีพื้นที่ทั้งหมดประมาณ 14.55 ตารางกิโลเมตร หรือประมาณ 17,254 ไร่ สภาพภูมิประเทศเป็นที่ราบสูง ลักษณะเป็นดินร่วนปนทราย ส่วนใหญ่เป็นพื้นที่ทำการเกษตร
หมู่บ้าน

ตำบลผักไหมแบ่งเขตการปกครองย่อยออกเป็น 11 หมู่บ้าน ได้แก่
หมู่ที่ 1 บ้านผักไหม
หมู่ที่ 2 บ้านทุ่งบัว
หมู่ที่ 3 บ้านก้านเหลือง
หมู่ที่ 4 บ้านทุ่งราม
หมู่ที 5 บ้านหนองยาง
หมู่ที่ 6 บ้านทุ่งรูง
หมู่ที่ 7 บ้านหนองสองห้อง
หมู่ที่ 8 บ้านท่าโคราช
หมู่ที่ 9 บ้านหนองแวง
หมู่ที่ 10 บ้านดงยาง
หมู่ที่ 11 บ้านสองพี่น้อง
สถานที่สำคัญ

เทศบาลตำบลผักไหม
ฝายน้ำล้นบ้านทุ่งราม หมู่ที่ 4
สถานีอนามัยผักไหม
โรงเรียน 5 แห่ง
ศูนย์พัฒนาเด็กเล็กบ้านผักไหม
วัด 9 แห่ง
สถานปฏิบัติธรรม 3 แห่ง
ต่อ ศรีอาชวนนท์

| --- | --- |

ฟอร์มูลาวันชิงแชมป์โลก
สัญชาติ: ไทย
ช่วงปี: 1993-ปัจจุบัน
Teams: Delta ADR
แข่ง: 160
ชนะเลิศ: -
ชนะ: 6
โพเดียม: 11 
ต่อ ศรีอาชวนนท์ เกรฟส์   หรือ ต่อ เกรฟส์ (Tor Graves) หรือ ต่อศักดิ์ ลิ้ม (Torsak Lim) นักแข่งรถอาชีพชาวไทย  ปัจจุบันเป็นนักแข่งในระดับเวิลด์เอนดูแรนซ์แชมเปียนชิป จัดโดยสมาพันธ์รถแข่งนานาชาติ (Fédération Internationale de l'Automobile - FIA)
ต่อ ศรีอาชวนนท์ เกิดที่อำเภอกำแพงแสนจังหวัดนครปฐม จบชั้นมัธยมต้นจากโรงเรียนสวนกุหลาบวิทยาลัย  จากนั้นเดินทางไปพักอาศัยกับบิดาที่ประเทศอังกฤษ  เริ่มแข่งรถอาชีพตั้งแต่อายุ 21 ปี   ปัจจุบันสังกัดทีม ADR - Delta ของประเทศอังกฤษ โดยเป็นหนึ่งในสามนักแข่งของทีมในการแข่งขันรายการ 24 ชั่วโมง เลอม็อง  เป็นคนไทยคนที่สองต่อจากพระองค์เจ้าพีรพงศ์ภาณุเดช ที่เข้าร่วมในรายการนี้
ต่อ ศรีอาชวนนท์ ได้ประกาศอำลาการขับรถแข่ง เมื่อวันที่ 15 พฤษภาคม พ.ศ. 2557 ผ่านเฟซบุคส่วนตัว โดยมีสาเหตุจากการถูกปรับออกจากทีมอย่างกะทันหัน  ต่อมา ต่อ ศรีอาชวนนท์ ได้กลับมาสู่การแข่งรถอีกครั้งโดยจะลงแข่งในรายการ เดย์โทน่า 24 ชั่วโมง ในปี 2558
รถ Oreca 03 หมายเลข 25 ของทีมเอดีอาร์-เดลตา ที่ต่อ เกรฟส์ ขับร่วมกับ John Martin ชาวอังกฤษ และ Jan Charouz ชาวเช็ก เข้าเส้นชัยเป็นที่หนึ่งในระดับ LMP2 (เข้าเป็นที่ 8 ในระดับ overall) รายการซิลเวอร์สโตน 6 ชั่วโมง เมื่อวันที่ 26 สิงหาคม พ.ศ. 2555 ที่ซิลเวอร์สโตนเซอร์กิต นอร์แธมป์ตันเชอร์ สหราชอาณาจักร
ต่วน สุวรรณศาสน์

| ฮัจญีต่วน สุวรรณศาสน์ป> ม. |
| --- | --- |


 จุฬาราชมนตรี คนที่ 15
ดำรงตำแหน่ง 1 มกราคม พ.ศ. 2492 – 22 มีนาคม พ.ศ. 2524  (32 ปี 81 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: แช่ม พรหมยงค์
ถัดไป: ประเสริฐ มะหะหมัด
 
ข้อมูลส่วนบุคคล
เกิด: 1 เมษายน พ.ศ. 2432 จังหวัดพระนคร ประเทศสยาม
เสียชีวิต: 22 มีนาคม พ.ศ. 2524 (91 ปี) กรุงเทพมหานคร ประเทศไทย
ที่ไว้ศพ: มัสยิดฮารูน เขตบางรัก กรุงเทพมหานคร
เชื้อชาติ: ไทย
ศาสนา: อิสลาม
ชื่อทางศาสนาอิสลาม: ฮัจญีอิสมาแอล ยะห์ยาวี
เป็นที่รู้จักในฐานะ: จุฬาราชมนตรีคนแรกที่มาจากการเลือกตั้ง

ต่วน สุวรรณศาสน์ (1 เมษายน พ.ศ.2432 - 22 มีนาคม พ.ศ.2524) อดีตจุฬาราชมนตรี คนที่ 15 แห่งราชอาณาจักรไทย มีชื่อทางศาสนาว่าฮัจญีอิสมาแอล ยะห์ยาวี เกิดที่กรุงเทพฯ ได้ไปศึกษาวิชาการทางศาสนาอิสลามจากกรุงมักกะหฺ ประเทศซาอุดิอาระเบีย เป็นอาจารย์สอนศาสนาอิสลามที่มีชื่อเสียงและมีลูกศิษย์มาก
เมื่อตำแหน่งจุฬาราชมนตรีว่างลงด้วยนายแช่ม พรหมยงค์ลาออกและลี้ภัยไปต่างประเทศ จอมพล ป. พิบูลสงคราม นายกรัฐมนตรีในขณะนั้น จึงเชิญประธานกรรมการอิสลามประจำจังหวัดมาประชุมเพื่อเลือกจุฬาราชมนตรีคนใหม่ ที่ประชุมลงมติเลือก นายต่วน สุวรรณศาสน์ อาจารย์โรงเรียนอันยูมันอิสลามและประธานกรรมการอิสลามจังหวัดพระนครในขณะนั้น เป็นจุฬาราชมนตรีคนแรกที่มาจากการเลือกตั้ง
ผลงานที่สำคัญของอาจารย์ต่วน สุวรรณศาสน์คือการสนับสนุนการแปลคัมภีร์อัลกุรอ่านเป็นภาษาไทย ผลงานแปลของท่านได้รับพระราชทานสนับสนุนจากพระบาทสมเด็จพระมหาภูมิพลอดุลยเดชมหาราช บรมนาถบพิตร และต่อมาได้มีผู้แปลอัลกุรอ่านเป็นภาษาไทยอีกหลายสำนวน เช่น สำนวนของครูอิสมาอีล อะหมัด ปากพะยูน และสมาคมนักเรียนเก่าอาหรับ
นายต่วนถึงแก่อนิจกรรมเมื่อ สิริอายุได้ 91 ปี ศพของท่านฝังอยู่ที่มัสยิดฮารูน เขตบางรัก โดยมีสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพลเอก เปรม ติณสูลานนท์ นายกรัฐมนตรีในขณะนั้น มาร่วมพิธีฝังศพของท่านด้วย
ตำบลตะคุ

| ตำบลตะคุ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Takhu
ประเทศ: ไทย
จังหวัด: นครราชสีมา
อำเภอ: ปักธงชัย
พื้นที่
 • ทั้งหมด: 106 ตร.กม. (41 ตร.ไมล์)
ประชากร (31 ธันวาคม 2561)
 • ทั้งหมด: 12,302 คน
 • ความหนาแน่น: 116.05 คน/ตร.กม. (300.6 คน/ตร.ไมล์)
รหัสไปรษณีย์ : 30150
รหัสภูมิศาสตร์: 301402
 ส่วนหนึ่งของสารานุกรมประเทศไทย
| องค์การบริหารส่วนตำบลตะคุ |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: ปักธงชัย
การปกครอง
 • นายก: นางกนิษฐา อ่วยสุข
รหัส อปท.: 06301409
ที่อยู่ที่ทำการ: องค์การบริหารส่วนตำบลตะคุ เลขที่ 1 หมู่ที่ 1 ถนนสมเด็จพระธีรญาณมุนี ตำบลตะคุ อำเภอปักธงชัย จังหวัดนครราชสีมา 30150
เว็บไซต์: www.tambontakhu.go.th
 ส่วนหนึ่งของสารานุกรมประเทศไทย
ตะคุ เป็นตำบลหนึ่งของอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบขององค์การบริหารส่วนตำบลตะคุ
ประวัติศาสตร์

ตำบลตะคุเป็นตำบลเก่าแก่จากคำบอกเล่าของคนเฒ่าแก่และจากหลักฐานประวัติศาสตร์ เมื่อครั้งแผ่นดินมหากษัตริย์ศึก ยกทัพไปตีเวียงจันทร์ พ.ศ. 2321-2322 เมื่อได้ชัยชนะแล้วได้ต้อนชาวเมืองเวียงจันทร์ส่วนหนึ่งมากับกองทัพไทย เจ้าพระยานครราชสีมาได้ขอให้ครอบครัวที่ถูกต้อนมาไปตั้งถิ่นฐานอยู่ที่ด่านจะโปะ ปัจจุบันเป็นอำเภอปักธงชัย และบางครอบครัวยึดทำเลที่ลำสำลาย บ้านเดื่อ บ้านตูม บ้านห้วย ตะคุ ปัจจุบันเป็นบ้านตะคุ ปัจจุบันเป็นตำบลหนึ่งของอำเภอปักธงชัย